armvectores/hy_wikipedia_2023 huggingface dataset:
Դոնդող

Դոնդող  (ֆր.՝ gelée), մակարդված հեղուկ, սննդային կոլոիդային խառնուրդ (հիմնականում մրգային հիմքով), որին ավելացնում են սննդային ժելատին (պեկտինյան նյութեր, ագար-ագար), սառչելիս ամբողջ զանգվածը  դառնում է դոնդողանման  զանգված։
Դոնդողը պատրաստվում է նաև տավարի ոտքերի և գլխի  եփվածքի մրուրից։ Քաղցր դոնդողն անվանում են  ֆր.՝ gelée՝ ի տարբերություն մսայինի, որն անվանում են ֆր.՝ l’aspic (աղճատված ձևով՝ լանշպիգ), իսկ դրանցով ծածկված ուտեստը՝ դոնդողավոր ուտեստ կամ  դոնդող։ Մրգերից և հատապտուղներից պատրաստված դոնդողը, որոնք պարունակում են շատ պեկտինյան նյութեր, կարելի է ստանալ նույնիսկ առանց դրանց վրա ժելատին ավելացնելու, քանի որ պեկտինյան նյութերն իրենք էլ օշարակին դոնդողային կազմություն են  տալիս։ Հաճախ այդպիսիք պատրաստվում են տնային անտոնովկա տեսակի թթվահամ խնձորներից, հետո դրանք  սպանախի օգնությամբ ստանում են կանաչ, իսկ որդան կարմիրի օգնությամբ՝ կարմիր գույն։


== Տես նաև ==
Բլանմանժե
Մարմելադ
Զելց


== Գրականություն ==
«Желе»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Желе // Краткая энциклопедия домашнего хозяйства / под ред. А. И. Ревина. — М.: Советская энциклопедия, 1960. — Т. 1. — С. 191. — 770 с.
Ռոստոմի փողոց (Երևան)

Ռոստոմի փողոց, փողոց Երևանի Կենտրոն վարչական շրջանում։ Անվանումն ստացել է հայ հասարակական-քաղաքական գործիչ, ՀՅԴ կուսակցության հիմնադիրներից մեկի՝ Ռոստոմի պատվին։


== Տվյալներ ==
Սկսվում է Զավարյան փողոցից, ձգվում հարավարևելյան ուղղությամբ և հասնում դեպի Սարի թաղի մոտակայք։
Խորհրդային տարիներին սկզբում կոչվել է Կիևյան փողոց (Ուկրաինայի մայրաքաղաք Կիևի անունով), այնուհետև՝ ուկրաինացի պետական գործիչ, զորավար, Ուկրաինայի հետման Բոգդան Խմելնիցկու անունով։


== Հատվող փողոցներ ==
Նար-Դոսի փողոց
Քրիստափորի փողոց
Ծատուրյան փողոց


== Պատկերասրահ ==

		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Սամվել Շմավոնյան

Սամվել Ստեփանի Շմավոնյան (հավանաբար 1856, Կ. Պոլիս - 1916, Հալեպ), հայ բժիշկ


== Կենսագրություն ==
Ծնվել է հավանաբար 1856 թվականին Կոստանդնուպոլսի Հայնի թաղամասում։ Կ. Պոլսի հանրահայտ վերապատվելի Ստեփան Շմավոնյանի որդին է։
Նախնական կրթությունն ստացել է ծննդավայրում։ 1872 թվականին մեկնել է ԱՄՆ, որտեղ միաժամանակ աշխատել է և ուսանել Կալիֆոռնիայի համալսարանի բժշկական ֆակուլտետում։ Համալսարանի 1500 ուսանողներից միակն է, որ ուսումն ավարտել է ոսկե մեդալով։ Մի քանի տարի աշխատել է զանազան բուժհիմնարկներում և հմտացել մասնագիտության մեջ։
1885 թվականին վերադարձել է Հալեպ՝ հիվանդ քրոջը՝ տիկին Ռեբեկա Մարգարյանին բուժելու նպատակով։ Քրոջ ապաքինվելուց հետո հաստատվել է Հալեպի Կաստ-էլ-Հաջար թաղամասում, ուր բացել է իր սեփական հիվանդանոցը և աշխատել։ Կարճ ժամանակ անց մեծ համբավ է ձեռք բերել քաղաքի քրիս­տո­նյա, մուսուլմանական և հրեա բնակչության շրջանում։
Ամուսնացել է պոլսեցի Աղավնի Արամյանի հետ։ Զավակներ չեն ունեցել։ Աշխույժ մասնակցություն է ունեցել քաղաքում իրականացվող ազգային, եկեղեցական, կրթական և այլ ազգանպաստ միջոցառումներին։ Նյութապես օգնել և
բարոյապես քաջալերել է 1909 թվականին Հալեպի Ակ-յոլ թաղամասում դարմանատուն բացած սասունցիներին։ Միաժամանակ աշխատելով այդ դարմանատանը, քննել է հիվանդներին, հսկել մաքրությանն ու կարգուկանոնին։ Եղել է ՀԲԸՄ-ի 1910 թ. Հալեպում հիմնված մասնաճյուղի հիմնադիրներից մեկը և նրա վարչության ցմահ ատենապետը։
1915 թվականին՝ հայերի տարագրության և Մեծ Եղեռնի ընթացք ում, թողնելով գործերը, մի բարի հրեշտակի
նման ընդունել, կերակրել ու հագցրել է աքսորյալ ազգակիցներին։ Երբ վերապատվելի Ահարոն Շիրաճյանն ստանձնել է որբանոց-ապաստարան բացելու գործը, բժիշկը դարձել է նրա առաջին բարերարը՝ 200 հնչյուն ոսկի պատկառելի գումար նվիրաբերելով։
Հալեպի Ազիզիե թաղամասում ավետարանական Էմմանուել եկեղեցու կառուցման համար նվիրաբերել է 300 օսմանյան ոսկի։ Լինելով ավետարանական համայնքի անդամ՝ մշտապես ներկա է եղել եկեղեցու կարևոր ժողովներին
և ջանացել խոսքով, խորհուրդներով ու գործով օգտակար լինել եկեղեցական, կրթական ու հասարակական միջոցառումներին։
1916 թվականին թուրքական կառավարությունը վտանգավոր է համարել ՀԲԸՄ-ի գործունեությունը։ 1916 թվականին Ջեմալ փաշան հրաման է արձակել կախաղան բարձրացնել բժշկին՝ որպես վտանգավոր ընկերության պարագլխի, սակայն հայ և մուսուլման բնակչությունը միասնաբար դիմել է կառավարությանը և կարողացել մահապատժից
փրկել սիրելի բժշկին։
1916 թվականին հազիվ բեկանված մահավճիռը, վարակվել է տիֆով և մի քանի օր անց մահացել՝ մոտ 60 տարեկանում։
Չնայած անկայուն քաղաքական իրավիճակին, հալածանքներին ու աքսորին, բազմազգ թափորը թաց աչքերով է ուղեկցել բժշկի դագաղը։
Բժիշկ Սամվել Շմավոնյանը նախօրոք գիտակցել էր, որ իր դեմ մահվան վճիռ է արձակված։ Երբ խնամում էր տիֆով հիվանդ քրոջը՝ Արուսյակ Մարգարյանին, շարունակ կրկնել է. «Ինքս պէտք էի ըլ­լալ թի­ֆու­սէ վա­րա­կո­ւո­ղը, պի­տի նա­խընտ­րէի հի­ւան­դու­թե­ամբ մեռ­նիլ, քան թէ կա­խա­ղա­նի վրայ»։


== Գրականություն ==
Մարգարեան-Սինանեան Ա., Տոքթ. Սամուէլ Շմաւոնեան, «Գե­ղարդ» սուրիահայ տարեգիրք, Ե. գիրք, Հալէպ, 1996։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
(2771) Պոլզունով

(2771) Պոլզունով (անգլ.՝ Polzunov), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 26-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,67754 ա. մ., առավելագույնը մոտենում է 2,0662 ա. մ. հեռավորության վրա և հեռանում 3,2889 ա. մ.։ Արեգակի շուրջ մեկ ամբողջական պտույտ է կատարում 1600,3 երկրային օրվա ընթացքում, իր ուղեծրով շարժվելով միջինում 0,224957 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2771) Պոլզունով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3245) Ենշ

(3245) Ենշ (անգլ.՝ Jensch), աստերոիդ աստերոիդների հիմնական գոտում։ Հայտնաբերվել է 1973 թվականի հոկտեմբերի 27-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 3,123558 ա. մ., առավելագույնը մոտենում է 2,608 ա. մ. հեռավորության վրա և հեռանում 3,6391 ա. մ.։ Արեգակի շուրջ մեկ ամբողջական պտույտ է կատարում 2016,38 երկրային օրվա ընթացքում, իր ուղեծրով շարժվելով միջինում 0,178538 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3245) Ենշ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մակ-Քալոխ շրջան (Տեխաս)

Մակ-Քալոխ շրջան (անգլ.՝ McCulloch County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.769 կմ² է, բնակչությունը՝ 8.205 մարդ (2000 թ. տվյալներով)։ Շրջկենտրոնն է Բրեդի բնակավայրը։ Կազմավորվել է 1856 թ.։
(3775) Էլենբեթ

(3775) Էլենբեթ (անգլ.՝ Ellenbeth), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 6-ին Քլայդ Տոմբոյի կողմից Ֆլագստաֆում։
Միջին հեռավորությունը Արեգակից կազմում է 2,784518 ա. մ., առավելագույնը մոտենում է 2,1365 ա. մ. հեռավորության վրա և հեռանում 3,4325 ա. մ.։ Արեգակի շուրջ մեկ ամբողջական պտույտ է կատարում 1697,16 երկրային օրվա ընթացքում, իր ուղեծրով շարժվելով միջինում 0,212119 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3775) Էլենբեթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բլերիմ Ռեկա

Բլերիմ Ռեկա (մակեդոներեն՝ Блерим Река, մայիսի 22, 1963(1963-05-22), Սկոպիե, Մակեդոնիայի Սոցիալիստական Հանրապետություն, ՀՍՖՀ), ալբանական ծագում ունեցող ակադեմիկոս, որը Հյուսիսային Մակեդոնիայից է։ 2019 թվականին իր թեկնածությունն է առաջադրել որպես անկախ թեկնածու Հյուսիսային Մակեդոնիայի նախագահական ընտրություններում։


== Կենսագրություն ==
Ծնվել է 1963 թվականի մայիսի 22-ին Սկոպյեում (ՀՍՖՀ), ավարտել է տեղի միջնակարգ դպրոցը։ Այնուհետև, Բլերիմ Ռեկան ավարտել է Պրիշտինյան համալսարանի իրավաբանական ֆակուլտետը։
Բլերիմ Ռեկան Բրյուսելում աշխատել է որպես Մակեդոնիայի Հանրապետության դեսպան։ Նաև զբաղեցրել է դիվանագիտական և իրավաբանական պաշտոններ, այդ թվում՝ եղել է Կոսովոյի Հանրապետության Եվրամիությանն ինտեգրվելու հարցերով նախագահի խորհրդականը։ Այնուհետև Մակեդոնիայի Հանրապետության կառավարության իրավաբանական խորհրդականն էր և ազգային ռազմավարության և Եվրոպական միությանը ինտեգրման փորձագիտական խմբի անդամ։ 2002 թվականից Բլերիմ Ռեկան Հարավարևելյան Եվրոպական համալսարանում միջազգային իրավունքի, միջազգային հարաբերությունների և Եվրոպական միության իրավունքի պրոֆեսոր է։
Նա ունի միջազգային իրավունքի, ինչպես նաև քաղաքացիական և տնտեսական իրավունքի դոկտորի աստիճան։ 18 գրքի հեղինակ է։
2019 թվականի մարտի 5-ին Բլերիմ Ռեկան որպես անկախ թեկնածու (Ալբանական ընդդիմության աջակցությամբ) իր թեկնածությունն է առաջադրել Հյուսիսային Մակեդոնիայի նախագահական ընտրություններում՝ հավաքելով ընտրություններին մասնակցելու համար անհրաժեշտ բոլոր ստորագրությունները։ Ալբանացիների և BESA կուսակցությունների դաշինքի հայտարարությունների համաձայն՝ Բլերիմ Ռեկայի թեկնածությունը պաշտպանել են Հյուսիսային Մակեդոնիայի ավելի քան 11 000 քաղաքացիներ։
2019 թվականի ապրիլի 21-ին Հյուսիսային Մակեդոնիայի նախագահական ընտրություններում զբաղեցրել է երրորդ տեղը՝ ստանալով ընտրողների 79,915 ձայն (10,57 %)։


== Ծանոթագրություններ ==
Թեոդոր Զալկալն

Թեոդոր Էդուարդովիչ Զալկալն (Զալկալնս) (լատիշ․՝ Teodors Zaļkalns, նոյեմբերի 30 (դեկտեմբերի 12), 1876 կամ նոյեմբերի 30, 1876(1876-11-30), Լիֆլանդիայի նահանգ, Ռուսական կայսրություն - սեպտեմբերի 6, 1972(1972-09-06), Ռիգա, Լատվիական ԽՍՀ, ԽՍՀՄ), լատիշ խորհրդային քանդակագործ։ Սոցիալիստական աշխատանքի հերոս (1971 թ.)։ ԽՍՀՄ ժողովրդական նկարիչ (1957 թ.)։ ԽՍՀՄ Գեղարվեստի ակադեմիայի իսկական անդամ (1947 թ.)։


== Ստեղծագործություններ ==
Ստեղծել է դիմաքանդակներ (Ա․ Կիրխենշտեյնի, գիպս, 1946 թ., Ֆ․ Բլումբախի, թրծակավ, 1956 թ.), հուշարձաններ (Ռ․ Բլաումանիսի, գրանիտ, 1929 թ., Ռիգա), մահարձաններ (Յա․ Պորուկի, գրանիտ, 1930 թ., Ռիգա)։


== Ծանոթագրություններ ==
Բիրաչ

Բիրաչ (սերբ.՝ Birač / Бирач), Բոսնիայի և Հերցեգովինայի պատմական շրջան, որում գտնվում են Սերբիայի Հանրապետության ժամանակակից քաղաքների և համայնքների տարածքներ՝ Միլիչի, Վլասենիցա, Սրեբրենիցա, Բրատունաց, Զվորնիկ, Շեկովիչի։


== Աշխարհագրություն ==
Բիրաչի տեղանքը Օսմանյան կայսրության ժամանակ կոչվել է միջին Պոդրինյեի մարզ, արևմուտքում սահմանակից է Վլասենիցային, արևելքում՝ Սրեբրենիցային։ Իրենից ներկայացնում է 600-ից 900 մետր բարձրություն ունեցող սարահարթ։ Տարածվում է հյուսիսարևմտյան ուղղությունից դեպի հարավ-արևելք։ Ամենաբարձր գագաթներն են՝ Սիրիկա (1071 մ), Կոմիչ (1032 մ), Լիսինա (1262 մ)։ Հովտում կան բազմաթիվ գետեր, որոնք հոսում են Յավոր լեռների հարավ-արևմուտքից դեպի հյուսիս արևմուտք՝ թափվելով Յադար գետ։ Բիրաչը հայտնի է իր մեղմ կլիմայով և բուսականությամբ։ Հողերի մեծ մասը հատկացված են գյուղատնտեսությանը, որում ամենամեծ մասն զբաղեցնում են փշատերև և սաղարթավոր անտառները։
Ամենախոշոր բնակավայրերն են՝ Գորնի Զալուկովիկ, Վրլի Կրայ, Գերովի, Բաչիչի, Վիշնիցա, Պոմոլ, Բեչիչի, Գորնե-Վրսինա, Դոնե Վրսինե, Զակլոպաչա, Զագրաջե։ Հիմնական զբաղմունքը անտառային տնտեսությունը և անասնապահությունն է։


== Պատմություն ==
Թուրքական տիրապետության ժամանակ հողերն անվանել են «Բիրչե»։ 16-րդ դարի վերջին կար կադիլիկ (ամենափոքր վարչա-տերիտորիալ միավորը Օսմանյան կայսրությունում), որում միավորված էն Կնեժինան և Բիրչեն։ Այդտեղ ներառված էին Կնեժինա, Նովա Կասաբա և Վլասենիցա քաղաքները։ Կադիլիկի տարածքում գտնվել է Լովնիցա մենաստանը։ Այդ ժամանակներից մնացել են բազմաթիվ պատմական հուշարձաններ, ճանապարհներ, շինություններ, ամրոցներ և եկեղեցիներ։
Երկրորդ համաշխարհային պատերազմի ժամանակ Բիրաչում մարտեր են եղել հարավսլավացի պարտիզանների և չետնիկների մասնակցությամբ, թեպետ երկուսն էլ արտահայտում էին ուստաշների ճնշումը։
1990 թվականի նոյեմբերին Բոսնիա և Հերցեգովինայի ազատ ընտրություններից հետո բոսնիական սերբերն սկսել են սեփական ինքնավար պետության ստեղծման գործընթացը, և 1991 թվականի սեպտեմբերին Բոսնիա և Հերցեգովինայի կազմում հայտնվել է Սերբական ինքնավար մարզեր։ Նոյեմբերի 9-ին ձևավորվել է Սերբական ինքնավար Բիրաչ մարզը, որը նշել են նոյեմբերի 21-ին Բոսնիական սերբերի սկուպշչինայի որոշմամբ՝ ներառելով Բիրաչը Ռումինիա-Բիրաչի սերբական ինքնավար մարզում։
1992 թվականի հունվարի 9-ին բոսնիական սերբերը հռչակել են Բոսնիա և Հերցեգովինայի Սերբիայի Հանրապետության ձևավորումը, որի կազմ են մտել 1990-ական թվականներին Բոսնիա և Հերցեգովինայում ձևավորված Սերբական ինքնավար բոլոր մարզերը։ 1992 թվականի օգոստոսի 12-ին պետությունն վերանվանակոչվել է Սերբիայի Հանրապետություն։ Բիրաչի տարածքը մնացել է Սերբիայի Հանրապետության կազմում նաև քաղաքացիական պատերազմից հետո։


== Ծանոթագրություններ ==


== Գրականություն ==
М. Филиповић, Град и предео Бирач, Југословенски историјски часопис 1939
Текст др. Хамдије Крушевљаковића, академика АНУБиХ, научног саветника, Завода за заштиту споменик културе БиХ, Сарајево у Енциклопедији Југославије ЈЛЗ - Загреб 1980.
Մերսնակ

Մերսնակ (ֆր.՝ Mercenac), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Լիզե կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09187։


== Բնակչություն ==
Համայնքի բնակչությունը 2008 թվականին կազմում էր 338 մարդ։


== Տնտեսություն ==
2007 թվականի տվյալներով 188 աշխատունակ տարիքի մարդկանցից (15-64 տարեկան) 138-ը տնտեսապես ակտիվ էին, 50-ը անգործունակ (ակտիվության ցուցանիշը 73,4 %, 1999 թվականին եղել է՝ 70,5 %)։ 138 աշխատունակ բնակիչներից 127-ը աշխատում էին (67 տղամարդ և 60 կին), անաշխատանք էին 11-ը (4 տղամարդ և 7 կին)։ 50 անգործունակ մարդկանցից 9-ը աշակերտներ կամ ուսանողներ են, 27-ը թոշակառու, 14-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մերսնակ» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-14 
«Մերսնակ» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-26
Քրոուֆորդ շրջան (Ջորջիա)

Անվան այլ կիրառումների համար տե՛ս՝ Քրոուֆորդ շրջան (այլ կիրառումներ)Քրոուֆորդ շրջան (անգլ.՝ Crawford County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 842 կմ² է, բնակչությունը՝ 12.495 մարդ (2010 թ. տվյալներով)։ Շրջկենտրոնն է Նոքսվիլ բնակավայրը։ Կազմավորվել է 1822 թ.։
Ռենատո Ռաշել

Ռենատո Ռաշել (իտալերեն՝ Renato Rascel, Իտալերեն արտասանություն՝ [reˈnaːto ˈraʃʃel]), բեմական անունը՝ Ռենատո Ռանուչչի (իտալերեն՝ Renato Ranucci),  (արտասանություն: [raˈnuttʃi], ապրիլի 27, 1912(1912-04-27)[…], Թուրին, Իտալիա - հունվարի 2, 1991(1991-01-02), Հռոմ, Իտալիա), իտալացի դերասան, երգիչ և երգահան։ 1942-1972 թթ. նկարահանվել է ավելի քան 60 ֆիլմերում։ Հիշարժան է հատկապես Նիկոլայ Գոգոլի «Շինելը» վիպակի հիման վրա նկարահանված Il Cappotto ֆիլմում գլխավոր հերոսի կերպարի տպավորիչ մարմնավորումը, որի համար արժանացել է Կաննի միջազգային կինոփառատոնի «Ոսկե արմավենու ճյուղ» մրցանակի։ Ռենատո Ռանուչչին տպավորիչ դերակատարումներով հանդես է եկել նաև Santa Vittoria-ում՝ Էնթոնի Քուինի և Աննա Մանյանիի հետ,  «Հռոմի յոթ բլուրներ»-ում՝ Մարիո Լանցայի հետ, Questi Fantasmi-ում՝ Էդուարդո դե Ֆիլիպպոյի հետ, Figaro Figaro qua là-ում՝ Տոտոյի հետ։ 1977 թվականին էլ նկարահանվել է Ֆրանկո Ձեֆիրելլիի «Հիսուս Նազովրեցի» ֆիլմում։
1960 թվականին Ռենատոն «Romantica» երգով ներկայացրել է Իտալիան Եվրատեսիլ երգի մրցույթում և 13 մասնակիցների մեջ գրավել է 8-րդ հորիզոնականը։ Այդ երգի կատարումը մինչ այդ նրան բերել էր Սան Ռեմոյի երգի փառատոնի հաղթողի դափնին։
Ռենատո Ռանուչչին պատվավար տեղ է գրավել է իտալական երգարվեստի դասականների շարքում։


== Հատընտիր ֆիլմագրություն ==


== Երգերի ընտրանի ==
Romântica
Arrivederci Roma
Il Ragazzo D’Argilla
Miracolo de Roma
Serenata de Carta
Vediamoci Fra
Um Burrattino Di
Nevicava A Roma
Padre Brown
Benissimo
C’Era Una Volta Il
Sapessi Come E’
Nel Mio Piccolo


== Ալբոմներ ==
Nostalgia Italiana - 1960
Italian Horizons
Renato Rascel


== Ծանոթագրություններ ==


== Արտաքին հղումներ ==

Renato Rascel Internet Movie Database կայքում
Ռենատո Ռաշելի պաշտոնական կայքը
Տորիտա դի Սիենա

Տորիտա դի Սիենա (իտալերեն՝ Torrita di Siena), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 7351 մարդ (2008 թվականի տվյալներով)։ Խտությունը՝ 121 մարդ/կմ²։ Տարածքը՝ 58 կմ²։ Էլեկտրոնային փոստ՝ 53049։ Հեռախոսային կոդ՝ 0577։
Կոմունայի հովանավորն է Սան Կոստանցոն։


== Ժողովրդագրություն ==
Բնակչության աճը․


== Կոմունայի վարչակազմ ==
Հեռախոս․ 0577 6881
Էլեկտրոնային փոստ․ info@comune.torrita.siena.it
Պաշտոնական կայք․ http://www.comune.torrita.si.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ուեյն շրջան (Այովա)

Անվան այլ կիրառումների համար տե՛ս՝ Ուեյն շրջան (այլ կիրառումներ)Ուեյն շրջան (անգլ.՝ Wayne County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.362 կմ² է, բնակչությունը՝ 6.403 մարդ (2010 թ. տվյալներով)։ Շրջկենտրոնն է Քորիդոն բնակավայրը։ Կազմավորվել է 1846 թ.։
Մուշեղ

Անվան այլ կիրառումների համար տե՛ս՝ Մուշեղ (այլ կիրառումներ)Մուշեղ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Իզբենիցա

Իզբենիցա (սերբ.՝ Избеница), գյուղ, որը գտնվում է Սերբիայի հանրապետության Վարվարին քաղաքում։


== Բնակչություն ==
Ըստ 2002 թվականին կատարված մարդահամարի գյուղում բնակվում են 531 մարդ։


== Ծանոթագրություններ ==
Ստարոչիկեևո

Ստարոչիկեևո (ռուս.՝ Старочикеево, բաշկիրերեն՝ Иҫке Сикәй), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 244 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարկիտոս

Մարկոս Ալոնսո Իմաս (իսպ.՝ Markos Alonso Imas, ապրիլի 16, 1933(1933-04-16), Սանտանդեր, Իսպանիա - մարտի 6, 2012(2012-03-06), Սանտանդեր, Իսպանիա), առավել հայտնի որպես Մարկիտոս, իսպանացի ֆուտբոլիստ։ Խաղացել է պաշտպանի դիրքում։ 
Ֆուտբոլիստի հայրն է Մարկոս Ալոնսոն։ Խաղացել է Ռայո (Կանտաբրիա), Ռասինգ, Ռեալ Մադրիդ, Մուրսիա, Կալվո ակումբներում։ 1955 թվականին Իսպանիայի հավաքականի կազմում անցկացրել է 2 հանդիպում։


== Տիտղոսներ ==
Չեմպիոնների գավաթ (5) - (1956, 1957, 1958, 1959, 1960).
Միջմայրցամաքային գավաթ (1) - 1960


== Ծանոթագրություններ ==


== Արտաքին հղումներ ==
BDFutbol կայքում
Վիճակագրություն Archived 2013-10-09 at the Wayback Machine.
Զեյթունա Նասրետդինովա

Նասրետդինովա Զեյթունա Աղզամովնա (ռուս.՝ Зайтуна́ Агза́мовна Насретди́нова , օգոստոսի 14, 1923(1923-08-14), Ուֆա, Q4479108?, Բաշկիրական Խորհրդային Սոցիալիստական Ինքնավար Մարզ, ՌԽՖՍՀ, ԽՍՀՄ - հոկտեմբերի 1, 2009(2009-10-01), Ուֆա, Բաշկորտոստան, Ռուսաստան), բալետի բաշկիր խորհրդային արտիստուհի, ԽՍՀՄ ժողովրդական արտիստուհի, ԽՄԿԿ անդամ (1952)։ 
Լենինգրադի պարարվեստի ուսումնարանն ավարտելուց հետո, 1941 թվականից՝ Բաշկիրական օպերայի և բալետի թատրոնի մենապարուհի։ Դերապարերից են՝ Մարիա, Զարեմա (Ասաֆևի «Բախչիսարայի շատրվանը»), Զեյթունգուլ (Ստեպանովի «Կռունկի երգը»), Թառ Խոա (Գլիերի «Կարմիր ծաղիկը»), Ժիզել (Ադանի «Ժիզել»)։ Հյուրախաղերով հանդես է եկել ԽՍՀՄ-ից դուրս։


== Ծանոթագրություններ ==
Նառիման

Նառիման, ավան (քաղաք) Արևմտյան Հայաստանում, Էրզրումի վիլայեթի Մամրվանի գավառակում։ Գտնվում էր Թորթում քաղաքից արևելք, Օլթիի գետի վերին հոսանքի տարածքում։


== Պատմություն ==
Հնում կոչվել է Մարմվան կամ Մամերվան։ XIX դարում քաղաք էր։ XIX դարի վերջերին մտնում էր Կարսի մարզի Օլթիի գավառի մեջ։


== Բնակչություն ==
1800-1830-ական թվակականներին ուներ 8000, իսկ 1830-1850-ական թվականներին՝ 3000 բնակիչ, որից 2000-ը՝ հայեր։ XX դարի սկզին ուներ 100 տուն բանկիչ, որոնք թրքացած հայեր էին։


== Օգտակար հանածոներ ==
Ավանն ուներ քարածխի հանքեր։


== Պատմամշակութային կառույցներ ==
Նառիմանն ուներ եկեղեցի, սրբատեղի, հին մատուռ։ Ավանում էր գտնվում նաև հին Մամրվան բերդի ավերակները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Օմար Աքրամ

Օմար Աքրամ (անգլ.՝ Omar Akram, նոյեմբերի 23, 1964(1964-11-23), Նյու Յորք, Նյու Յորք, ԱՄՆ), Գրեմմի մրցանակակիր երաժիշտ, կոմպոզիտոր և դաշնակահար: Նա դարձել է առաջին աֆղանա-ամերիկյան երաժիշտը, ով 2013 թվականին արժանացել է Գրեմմի մրցանակի՝ իր չորրորդ՝ «Սիրո արձագանքները» ալբոմի համար : Նա հանդիսանում է նաև ոգեշնչող գրող:


== Վաղ կյանք ==
Աքրամը ծնվել է Նյու Յորքում: Նա մեծացել է ճանապարհորդելով աշխարհով մեկ՝ որպես Միավորված Ազգերի դիվանագետի որդի: Ապրում է այնպիսի տարբեր վայրերում, ինչպիսիք են Ֆրանսիան, Կուբան, Աֆղանստանը և Չեխիան: Նա 14 տարեկանում հանդիպել է Ֆիդել Կաստրոյի հետ, ով, ինչպես ասում են, թույլ է տվել նրան ներթափանցել տեղական կուբայական ջազային ակումբներ, որտեղի հնչյուններն ազդել են նրա ձևավորվող կոմպոզիցիոն ոճի վրա:


== Սկավառակագրություն ==


=== Ալբոմներ ===
2007 թվականի Աքրամի Գաղտնի ճանապարհորդություն ալբոմը հասել է Նյու-Էյջ աղյուսակի 12-րդ հորիզոնական, և 2012 թվականի «Սիրո արձագանքները» արժանացել է Գրեմմիի՝ որպես լավագույն Նյու-էյջ Ալբոմ:


== Ծանոթագրություններ ==
Կրասնի Օկտյաբր (Օռլովսկի շրջան)

Անվան այլ կիրառումների համար տե՛ս՝ Կրասնի Օկտյաբր (այլ կիրառումներ)Կրասնի Օկտյաբր (ռուս.՝ Красный Октябрь), գյուղ Ռուսաստանի Ռոստովի մարզի Օռլովսկի շրջանում։ Մտնում է Մայորսկի գյուղական համայնքի կազմի մեջ։
Սթեդիում օֆ Լայթ

Սթեդիում օֆ Լայթ (անգլ.՝ Stadium of Light), ֆուտբոլոլային մարզադաշտ Անգլիայի Թայն ընդ Ուիր կոմսության Սանդերլենդ քաղաքում, որը բացվել է 1997 թվականին։ Մարզադաշտն ունի 49 000 նստատեղ, մեծությամբ չորրորդն է Անգլիայում և հանդիսանում է «Սանդերլենդ» ֆուտբոլային ակումբի տնային մարզադաշտը։ 2007/08 մրցաշրջանում Սթեդիում օֆ Լայթը ճանաչվեց երկրի ամենահնչեղ մարզադաշտը։


== Կառուցում ==

Մարզադաշտի կառուցման պայմանագիրը, որի արժեքը 15 մլն ֆունտ էր, ստորագրվել է Բալլաստ Վիլտշերի հետ, ով կառուցել է Ամստերդամ Արենան։ 1996 թվականին նախատեսվեց կառուցել 40'000 տեղանոց մարզադաշտ և սկսվեց շինարարական աշխատանքները։ 1997 թվականին փոխվեց նախագիծը և նստատեղերի քանակը հասավ 49'000-ի, ինչն արժեցավ ևս 7 մլն ֆունտ։ Մարզադաշտի ամբողջական վերակառուցման դեպքում այն կարող է տեղավորել մինչև 64'000 երկրպագու, սակայն դա կախված է արդեն ակումբի հաջողություններից։


== Այլ օգտագործողներ ==
Մարզադաշտն օգտագործվում է նաև ոչ սպորտային միջոցառումների համար։ 2008 թվականին Սթեդիում օֆ Լայթում կայացել է «Oasis» և «Kasabian» ռոք խմբերի համերգը։


== Ծանոթագրություններ ==


== Արտաքին հղումներ ==
Սթեդիում օֆ Լայթը Սանդերլենդի պաշտոնական կայքում
Սթեդիում օֆ Լայթը 360 աստիճան պանորամայով
Նինա (ֆիլմ, 1916)

Նինա (ռուս.՝ Нина), ռուսական գեղարվեստական համր ֆիլմ, որը նկարահանվել է 1916 թվականին ռեժիսոր Եվգենի Բաուերի կողմից։ Էկրան է բարձրացել 1916 թվականի նոյեմբերի 27-ին։ Այլ անուններ՝ «Նինա Աստաֆևա» և «Երիտասարդ աղջկա ողբերգությունը»։ Ֆիլմը չի պահպանվել։


== Սյուժե ==
Նինա Աստաֆևան, ով հանգստանում էր Կովկասում, ծանոթանում է իշխան Ռոկոտովի հետ։ Նինան դառնում է իշխանի հարսնացուն։
Մի օր խնջույքից և պարից հետո Նինան մենակ է մնում փեսացուի հետ։ Իշխանը, չնայած երիտասարդ աղջկա դիմադրությանը, տիրում է նրան։ Իշխանը բազմիցս աղաչում է ներել իրեն, բայց Նինան անդրդվելի է և չի ներում։ Հաջորդ տարի նա կրկին մեկնում է Կովկաս։ Ռոկոտովը կրկին ներողություն է խնդրում, սակայն դարձյալ խիստ մերժում է ստանում։ Հերթական բացատրությունից հետո Ռոկոտովը ժայռից նետվում է ծովը։ Նրան հաջողվում է փրկել, և իշխանին անգիտակից վիճակում բերում են Նինայի տուն։ Այդ ժամանակ Նինան հասկանում է, որ Ռոկոտովի հանդեպ սերը չի մարել, և ներում է նրան։


== Դերերում ==


== Նկարահանող խումբ ==
Ռեժիսոր՝ Եվգենի Բաուեր
Սցենարիստ՝ Վասիլի Գոնչարով
Օպերատոր՝ Բորիս Զավելև
Պրոդյուսեր՝ Ալեքսանդր Խանժոնկով


== Քննադատություն ==
«Պրոյեկտոր» ամսագրի գրախոսը նշել է. «Սյուժեն անհաջող է. այն ունի տիպիկ կինեմատոգրաֆիական «հորինվածք»։ Բացի այդ՝ այն ձգձգված է։ Վատ չեն խաղում, ֆիլմը ներկայացված է հանգամանորեն, բայց ընդհանուր տպավորությունը, լավագույն դեպքում, բավարար է»։
Դերասանուհի և սցենարիստ Զոյա Բարանցևիչը կարծում էր, որ «Նինա Աստաֆևա» և «Նելլի Ռաինցևա» ֆիլմերում ռեժիսոր Բաուերը հեռացել է «արտաքին գեղեցկությունից», զուտ արտաքին ձևից և ուշադրությունը կենտրոնացրել է բովանդակության վրա։
Կինոյի պատմաբան Վենիամին Վիշնևսկին ֆիլմը նշել է որպես «երաժշտության հիման վրա հոգեբանական դրամա ստեղծելու փորձ՝ հատուկ գրված երաժշտական սցենարով»։


== Գրականություն ==
Вишневский В.Е. Художественные фильмы дореволюционной России. — М.: Госкиноиздат, 1945. — С. 106. — 194 с.
Баранцевич З.Ф. Люди и встречи в кино // Кино и время. Вып. 4. — М.: Госфильмофонд, 1965. — С. 160—162.
Короткий В.М. Операторы и режиссёры русского игрового кино. 1897—1921. — М.: НИИ киноискусства, 2009. — С. 50—51. — 430 с.


== Ծանոթագրություններ ==
(8453) 1981 EQ

(8453) 1981 EQ, աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Անրի Դեբեոնի և Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 3,198288 ա. մ., առավելագույնը մոտենում է 2,746 ա. մ. հեռավորության վրա և հեռանում 3,6506 ա. մ.։ Արեգակի շուրջ մեկ ամբողջական պտույտ է կատարում 2089,17 երկրային օրվա ընթացքում, իր ուղեծրով շարժվելով միջինում 0,172317 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8453) 1981 EQ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
586

586 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 586 թվականն է, 
VI դարի 86-րդ տարին։


== Դեպքեր ==


== Ծնունդներ ==


== Մահեր ==
Դոբրովոլիե (գյուղ, Բլիզնյուկովի շրջան)

Անվան այլ կիրառումների համար տե՛ս՝ ԴոբրովոլիեԴոբրովոլիե (ուկրաիներեն՝ Добровілля), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1630 թվականին։
2001 թվականի տվյալներով Դոբրովոլիե գյուղում բնակվում էր 724 մարդ։ Բնակավայրը զբաղեցնում է 0,9 կմ² տարածք։ Բնակչության խտությունը կազմում էր 804,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սարգիս Ստեփանյան (բժիշկ)

Սարգիս Ստեփանյան, հայ բժիշկ, դեղագործ։


== Կենսագրություն ==
Ծնվել է Հա­լե­պի նա­հան­գի Մա­րա­շի գա­վա­ռի Չեր­քեշ բնա­կա­վայ­րում։ Դե­ղա­գոր­ծա­կան կրթու­թյուն է ու­նե­ցել և դե­ղա­գործ աշ­խա­տել։
Մա­հա­ցել է 1916 թվականի մա­յի­սի 11-ին, Իրա­քում, Քութ-էլ Ամա­րա­յի հի­վան­դա­նո­ցում, ժան­տախ­տից։


== Գրականություն ==
Հայ բժշկու­թե­ան տո­ւած զո­հե­րը, ցու­ցա­կագ­րո­ւած վա­ւե­րա­կան փաս­տե­րով, Կ. Պո­լիս, 1919։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Լիպկովատովկա

Լիպկովատովկա (ուկրաիներեն՝ Липкуватівка), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Լիպկովատովկա գյուղում բնակվում էր 1 528 մարդ։ Բնակավայրը զբաղեցնում է 0,22 կմ² տարածք։ Բնակչության խտությունը կազմում էր 6945,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբուղամր Վահրամի Պահլավունի

Աբուղամր Պահլավունի նաև Ապուղամր, Ապուխամր, Աբողամր (ծննդյան և մահվան թվականներն անհայտ, 11-րդ դար), հայ իշխան Պահլավունիների իշխանական տոհմից, Հայոց սպարապետ Վահրամ Պահլավունու որդին, Գրիգորի և Սմբատ մագիստրոսի եղբայրը։ Նրա կողմից գրված մի արձանագրությունից պարզվում է, որ նա 1031 թվականին, Կառնուտի իր արտը նվիրել է Անիի Սուրբ Առաքելոց եկեղեցուն։ Աբուղամր Պահլավունին հիշվում է նաև 1034 թվականին։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 24-25
«Շիրակ», Ղևոնդ Ալիշան, Վենետիկ, 1881, էջ 53, 60
«Շնորհալի եւ պարագայ իւր», Ղևոնդ Ալիշան, Վենետիկ, 1873, էջ 12
«Գրիգոր Մագիստրոսի թղթերը», Կարապետ Կոստանյան, 1910, Ալեքսանդրապոլ (Գյումրի), Էջ Ժա
Շարլոթ Ջոել

Շարլոթ Ջոել (սեպտեմբերի 13, 1882(1882-09-13) կամ սեպտեմբերի 13, 1887(1887-09-13), Բեռլին, Գերմանական կայսրություն - ապրիլի 19, 1943(1943-04-19), Բիրկենաու համակենտրոնացման ճամբար), հրեական ծագմամբ գերմանացի լուսանկարչուհի, հոլոքոստի զոհ։


== Կյանք ==

Շարլոթ Ջոելը 1918 թվականին մտերմանում է լուսանկարիչ Մարի Հայնցելմանի հետ և Շառլոտենբուրգ քաղաքում հիմնում «Ջոել և Հայնցելման» լուսանկարչական արվեստանոցը։ 1919 թվականից նա ապրում էր Հանսաուեր 5 հասցեում։ Հիմնականում հետաքրքրված է եղել դիմանկարային լուսանկարչությամբ։ 1918 թվականին Ջոելը լուսանկարում է այն ժամանակ դեռ չճանաչված Մառլեն Դիտրիխին։ 1921 թվականին դասախոսություններ կարդալու նպատակով Բեռլինում էր գտնվում Կարլ Կրաուսը։ Նա ստիպված էր մի շարք դիմանկարներ պատվիրել որևէ լուսանկարչի մոտ։ Նրա և Ջոելի ծանոթությունը վերածվում է բարեկամության և նրանք շփվում են մինչև Կրաուսի մահը՝ 1936 թվականը։ Կրաուսն անգամ իր գրադարանն է կտակում Ջոելին։ Շարլոթ Ջոելը լուսանկարել է նաև Ուոլթեր Բենջամինին, Հեդվիգ Լախմանին և Գուստավ Լանդաուերին։

1933 թվականին, Ադոլֆ Հիտլերի իշխանության գալուց հետո նա, որպես հրեա  այլևս չէր կարող աշխատել իր մասնագիտությամբ, սակայն մինչև 1938-39 թվականները լուսանկարչատունը շարունակում էր գործել «Ջոել և Հայնցելման» անվամբ։ Ընկերուհու՝ Կլարա Գրունվոլդի օգնությամբ Շարլոթը տեղափոխվում է Լանդվերկ Նոյենդորֆ՝ հրեական աշխատավորական գաղութ և մասնագիտական ուսուցման կենտրոն, որտեղ աշխատում է բուֆետում։ 1943 թվականի ապրիլի 19-ին նրան տեղափոխում են Օսվենցիմի համակենտրոնացման ճամբար և տանջամահ անում։ 2013 թվականին Բեռլինի Կլոպշտոկշթրասե 19 հասցեում տեղադրվեց Շարլոթ Ջոելի գայթաքարը։


== Պատկերասրահ ==

		


== Ծանոթագրություններ ==


== Արտաքին հղումներ ==
Entry for Charlotte Joel in The Central Database of Shoah Victims' Names (here year of birth: 1882)
Entry for Charlotte Joel in The Central Database of Shoah Victims' Names (here year of birth: 1887)
Wiederständige Künstlerinnen. Lecture by Sabine Krusen on Charlotte Joel, Ilse Schaeffer, Julie Wolfthorn at the Inselgalerie in Berlin, April 19, 2012. Retrieved 2018-10-21.
Ախատել

Ախատել (վրաց.՝ ახატელი), գյուղ Վրաստանում։ Գտնվում է Կախեթի մարզի Թելավի շրջանում։


== Տարածք ==
Գյուղը գտնվում է Ալազանի վտակ Թուրդոյի ափին։ Կենտրոնի բարձրությունը 500 մետր է։
Մարզկենտրոն Թելավից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 271 մարդ, 97,0 տոկոսը՝ վրացիներ։


== Աղբյուրներ ==
Վրացական սովետական հանրագիտարան


== Ծանոթագրություններ ==
873

873 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 873 թվականն է, 
IX դարի 73-րդ տարին։


== Դեպքեր ==


== Ծնունդներ ==


== Մահեր ==
Շենկուրսկի շրջան

Շենկուրսկի շրջան (ռուս.՝ Шенкурский муниципальный район), մունիցիպալ շրջան Ռուսաստանի Դաշնության Արխանգելսկի մարզում։
Ստեղծվել է 1929 թվականին։ Վարչական կենտրոնը՝ Շենկուրսկ։


== Աշխարհագրություն ==
Շրջանի տարածքի մակերեսը կազմում է 11297,67 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15196 մարդ։ Բնակչության խտությունը կազմում էր 1,35 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Խայամն ասավ իր սիրուհուն. «Ոտըդ ըզգույշ դիր հողին ...»

Խայամն ասավ իր սիրուհուն. «Ոտըդ ըզգույշ դիր հողին ...», Հովհաննես Թումանյանի քառյակներից։ Հեղինակն այն գրել է 1918 թվականի նոյեմբերին։


== Պատմություն ==
Եղիշե Չարենցի անվան գրականության և արվեստի թանգարանի Թումանյանի ֆոնդ № 261-ում պահվում է մեկ ինքնագիր։ Առաջին անգամ տպագրվել է 1932 թվականին Երևանում լույս տեսած «Հոկտեմբեր—Նոյեմբեր» տարեգիրքի 134-րդ էջում, այնուհետև՝ Թումանյանի երկերի ժողովածուի առաջին հատորի 546-րդ էջում։
Արտապվում է Թումանյանի Երկերի լիակատար ժողովածուի երկրորդ հատորից։


== Ծանոթագրություններ ==
Ավարա

Ավարա, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 24 կմ հարավ-արևելք, Կելկիտ գետի անտառապատ հովտում, նրա փոքրիկ վտակներից մեկի ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Չիրաղլի (Դաշկեսանի շրջան)

Չիրաղլի (ադրբ.՝ Çıraqlı), գյուղ ներկայիս Ադրբեջանական Հանրապետության Դաշկեսանի շրջանում։


== Պատմություն ==


== Աշխարհագրություն ==


== Արտաքին հղումներ ==
Չիրաղլի (Դաշկեսանի շրջան) բնակավայրը «GEOnet Names Server» կայքում։
Կինցհայմ

Կինցհայմ (ֆր.՝ Kintzheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1539 մարդ, բնակչության խտությունը` 81.91 մարդ/կմ²։ Բնակավայրը զբաղեցնում է 18.79 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 976 աշխատունակ (15-64 տարեկան)  բնակիչ, որոնցից ակտիվ էին 746-ը, իսկ ոչ ակտիվները` 230։ Ակտիվության ցուցանիշը կազմում է 76,4 %։ 746 աշխատունակ մարդկանցից աշխատել է 702 անձ (373 տղամարդ և 329 կին)։ Գործազուրկ են եղել 44 անձ (18 տղամարդ և 26 կին)։ 230 անաշխատունակներից 65-ը եղել են աշակերտներ կամ ուսանողներ, 118-ը` թոշակառուներ, իսկ 47-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալֆրեդ Կլաար

Ալֆրեդ Կլաար (գերմ.՝ Alfred Klaar, ծննդյան անունը՝ Աարոն Կարպելես (գերմ.՝ Aaron Karpeles), նոյեմբերի 7, 1848(1848-11-07) կամ նոյեմբերի 17, 1848(1848-11-17), Պրահա, Բոհեմիայի թագավորություն, Չեխական թագի հողեր, Ավստրիական կայսրություն - նոյեմբերի 4, 1927(1927-11-04)[…], Բեռլին, Վայմարյան Հանրապետություն), գերմանացի գրականագետ, քննադատ և դրամատուրգ։
Ծնվել է հրեական ընտանիքում, սակայն անցել է կաթոլիկության։ Հանդես է եկել որպես թատերական և գեղարվեստական քննադատ, ինչպես նաև Պրահայի գերմանական լրագրերի խմբագիր։ Միաժամանակ դասավանդել է գրականության պատմություն Պրահայի Գերմանական բարձրագույն տեխնիկական ուսումնարանում, 1898 թ.-ից՝ պրոֆեսոր։ Չեխիայի գերմանական հասարակության գաղափարական առաջնորդներից էր։ 1873 թվականին ղեկավարել է Պրագայի հեղինակավոր «Bohemia» կառույցը։ 1885 թվականին ստացել է Պրահայի Բարձրագույն տեխնիկական դպրոցի գերմանական գրականության ամբիոնի դոցենտի կոչում։ 1898 թվականի ստացել է պրոֆեսորի կոչում։
1899 թ. տեղափոխվել է Բեռլին, դասավանդել Շառլոտենբուրգի տեխնիկական ուսումնարանում, որպես ֆելիետոնիստ համագործակցել է Berliner Neueste Nachrichten թերթի, 1901—1912 թվականներին որպես թատերական տեսաբան՝ Vossische Zeitung-ի հետ։ Գլխավորել է Բեռլինի թատերական քննադատների միությունը։
1907 թվականից Կլաարը եղել է Բեռլինի «Vossische Zeitung» թերթի գեղարվեստական և ֆելիետոնային բաժինների խմբագիրը։ Հետազոտել է Ֆրանց Գրիլպարցերի ստեղծագործությունը, գրել է նրա կենսագրությունը (1890, վերահրատարակությունների շարք), կազմել է երկերի ժողովածու։ Գրել է նաև մի քանի կատակերգություններ։ Կլաարի լավագույն գիտական գործն է համարվում «Das moderne Drama», 1883—1884 թվականներ։ Նրա գրչին է պատկանում նաև Լ. Բեռնի կենսագրական ակնարկը՝ «Börnes Leben und Wirken», 1899 թվական։


== Ծանոթագրություններ ==
Մեռեեռսե

Մեռեեռսե (էստ․՝ Mereäärse), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռիո Կուարտո

Ռիո Կուարտո(իսպ.՝ Río Cuarto), քաղաք Արգենտինայում՝ Կորդովա պրովինցիայում։ Հիմնադրվել է 1786 թվականի նոյեմբերի 11-ին։ Գտնվում է Ռիո Կուարտո գետի ափին՝ Պամպա տափաստանի ծայրամասում՝ այսպես կոչված Խոնավ Պամպայում։
Զարգացած են անասնաբուծությունն ու սննդի արդյունաբերությունը։ Քաղաքը երկաթուղային հանգույց է և առևտրի կենտրոն։ Ունի համալսարան, օդանավակայան։ Քաղաքի մերձակայքում է գտնվում առնվազն 3500 տարի առաջ գոյացած խառնարանը, որը մասնագիտական ուսումնասիրության առարկա է դաչձել։


== Քույր քաղաքներ ==
 Ալբիլին, ԱՄՆ
 Վինարոս,  Իսպանիա
 Ասունսյոն, Պարագվայ
 Չիլիան, Չիլի
 Ֆլորիդա, Ուրուգվայ


== Կլիմա ==


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական էջ
Ռիո Կուարտոյի համալսարանի պաշտոնական էջ(չաշխատող հղում)
PC World

PC World, համակարգչային տեխնոլոգիաներին նվիրված ամենամսյա պարբերական, որը հրապարակվում էր International Data Group-ի կողմից 1983 թվականից մինչև 2013 թվականը։ Սկսված 2013 թվականից պարբերականի տպագիր տարբերակը դադարեց լույս տեսնել, իսկ պարբերականը ամբողջությամբ անցավ առցանց տարբերակի։ Պարբերականի հոդվածները հիմնակաում վերաբերվում էին սարքային և ծրագրային ապահովումներին, սերվերներին, անհատական համակարգիչներին և դրանց օգտագործմանը, ինչպես կենցաղային, այնպես էլ ձեռնարկատիրական կյանքում։ Հրապարակվում էր հոդվածներ՝ տեղեկատվական տեխնոլոգիանների շուկայի նորությունների, վճակագրության, խոշոր միջոցառումների մասին, ինչպես նաև ակնարկներ և խորհուրդներ։


== Պատմություն ==
Պարբերականը թողարկվել 1982 թվականին COMDEX միջոցառման ժամանակ, և կրել է «Personal Computer World» անվանումը։ Պարբերականը մի քանի անգամ վերավաճառվել է տարբեր հրատարակչությունների, այդ թվում՝  VNU և Ziff Davis Publishing։ 
1999 թվականի փետրվարին պարբերականը գրանցեց ռեկորդային տպագրության քանակ՝ ավելի քան 1 միլլիոն օրինակ, դառանալով առաջին և միակ պարբերականը այս թեմատիկայով, որը գրանցել է նմանատիպ արդյունքներ։ 
2013 թվականին պարբերականի ղեկավարությունը հայտարարություն տարածեց, այն մասին, որ դադարեցնում են երեսուն տարի տևած տպագիր տարբերակի թողարկումը։ 2013 թվականի օգոստոսի համարը դարձավ վերջին տպագրված տարբերակը։ Հետագայում սկսվեց թողարկվել պարբերականի առցանց տարբերակը։ 


== Ծանոթագրություններ ==
Չերի Ռեյմոնդ

Չերի Ռեյմոնդ (անգլ.՝ Cherry Raymond, հունիսի 1, 1925(1925-06-01), Սմեթուիք, Սենդուել, Ուեսթ Միդլանդս, Անգլիա, Միացյալ Թագավորություն - մարտի 17, 2006(2006-03-17), Remuera, Օքլենդ, Նոր Զելանդիա), Անգլիայում ծնված նորզելանդացի հաղորդավար, սյունակագիր և համայնքային աշխատող։


== Վաղ կյանք ==
Ծնվել է Անգլիայում, Նոթինգհեմ քաղաքում, 1925 թվականի հունիսի 1-ին։ Իր ընտանիքի միակ երեխան էր։ Մեծացել է Բիրմինգհեմից դուրս և Երկրորդ համաշխարհային պատերազմից հետո ծնողների հետ տեղափոխվել է Նոր Զելանդիա։


== Կարիերա ==
Աշխատանք գտնելով Նոր Զելանդիայի հեռարձակման ընկերությունում` Ռեյմոնդն աշխատել է նախ ընդունարանում, այնուհետև` որպես ռադիոյի թղթակից։ 1964 թվականից սկսած 10 տարի նա աշխատել է New Zealand Woman's Weekly թերթում որպես սյունակագիր, իսկ 1960-ականների վերջին սկսել է իր կարիերան հեռուստատեսությունում, նախ աշխատելով Close Up շոուում, իսկ հետագայում` Personality Squares և Beauty and the Beast շոուների նորզելանդական տարբերակում։ Ռեյմոնդը եղել է 1977 թվականի հեռուստամարաթոնի կազմակերպիչներից մեկը, որը 2.000.000 դոլար է հավաքել Մտավոր առողջության հիմնադրամի համար։ 1980 թվականին աշխատել է Antiques For Love or Money-ում` որպես սյունակագիր։
Ռեյմոնդն ակտիվ էր կանանց կազմակերպություններում։ 1970 թվականին եղել է Նոր Զելանդիայի կանանց ազգային խորհրդի նախագահ։ 1986 թվականին դարձել է Թագուհու պատվո շքանշանակիր։


== Անձնական կյանք ==
1952 թվականին Ռեյմոնդն ամուսնացել է հաղորդավար Ջեք Մեթքալֆի հետ։ Վերջինս մահացել է 1985 թվականին։ Ռեյմոնդը մահացել է Օքլենդում, 2006 թվականի մարտի 17-ին։


== Ծանոթագրություններ ==
Խաչագողի հիշատակարանը (ֆիլմ)

Անվան այլ կիրառումների համար տե՛ս՝ Խաչագողի հիշատակարանը (այլ կիրառումներ)«Խաչագողի հիշատակարանը», 2009 թվականին ռեժիսոր Հրաչ Քեշիշյանի և «Yerevan Studios»-ի Րաֆֆու համանուն վեպի հիման վրա նկարահանված գեղարվեստական ֆիլմ։ Ֆիլմի պրեմիերան կայացել է 2010 թվականի սեպտեմբերի 4-ին։


== Սյուժե ==
Ֆիլմը պատմում է դարբին Մուրադի կյանքի պատմությունը, ով հայ եկեղեցու կեղծ քահանա Պետրոսի ազդեցության ներքո դառնում է խաչագող։ Խաչագողները, ուրանալով բոլոր սրբությունները, զբաղվում են խաբեությամբ, ստորությամբ ու ավազակությամբ։
Րաֆֆին (Խորեն Լևոնյան) Սավրա գյուղում շրջելիս հանդիպում է խաչագող Մուրադի կնոջը՝ Նենեին, ով Րաֆֆուն է տալիս իր սպանված ամուսնու օրագիրը, որի հիման վրա էլ Րաֆֆին շարադրում է իր վեպը։


== Դերեր ==
Րաֆֆի՝ Խորեն Լևոնյան
Մուրադ՝ Սամվել Թոփալյան
Քավոր Պետրոս՝ Հրաչյա Հարությունյան
Նենե՝ Նազենի Հովհաննիսյան
Մուրադի մայր՝ Անահիտ Քոչարյան
Կարեն Ջանիբեկյան
Արմեն Մարգարյան
Արման Նավասարդյան
Արտաշես Շահվերդյան


== Նկարահանող խումբ ==
Պրոդյուսեր՝ Հրաչ Քեշիշյան
Ռեժիսոր՝ Հրաչ Քեշիշյան
Սցենարի հեղինակ՝ Արտակ Արզումանյան
Օպերատոր՝ Արթուր Ապրեսով
Երաժշտությունը՝ Հայկո
Պրոդյուսեր՝ Մամիկոն Չատինյան


== Ծանոթագրություններ ==


== Արտաքին հղումներ ==
«Խաչագողի հիշատակարանը» ֆիլմը youtube կայքում
Վենտոսա

Վենտոսա (իսպ.՝ Bergasa), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Լոգրոնիո շրջանի (կոմարկայի) կազմի մեջ։ Զբաղեցնում է 9,38 կմ2 տարածք։ Բնակչությունը կազմում է 173 մարդ (2010 թվականի տվյալներով)։ Գտնվում է պրովինցիայի վարչական կենտրոնից 17 կմ հեռավորության վրա։


== Արտաքին հղումներ ==
Պաշտոնական կայք
Նովոիվնիցկոե

Նովոիվնիցկոե (ուկրաիներեն՝ Новоівницьке), ավան Ուկրաինայի Ժիտոմիրի մարզի Անդրուշևկայի շրջանում։ Հիմնադրվել է 2004 թվականին։
Չճշտված տվյալներով Նովոիվնիցկոե ավանում բնակվում էր 1 923 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
ՌԿՍՎ ԴՍԳ

Րոմս Կաթոլիեկե Սպորտ Վերենինգինգ Դոր Կոմբինատի Գրոտ, որը նաև կրճատ ասում են ՌԿՍՎ ԴԿԳ-ն Նիդերլանդական սիրողական ֆուտբոլի թիմ է Ամստերդամից։


== Պատմություն ==
Թիմը համաձուլվածքն է երեք նախորդ թիմերից, սեպտեմբերի 11-ին 1945 թվականին, Դոսս (հիմնադրվել է Նոյեմբերի 6-ին 1920 թվականին), Կոնստանտիուս (հիմնադրվել է Փետրվարի 27-ին 1921 թվականին) և Գեզելլեն Վիեր (հիմնադրվել է Ապրիլի 9-ին 1929 թվականին)։ Պաշտոնապես ԴԿԳ կարդացվում է ինչպես Դոր Կոմբինատի Գրոտ։ 1968 թվականին կիրակի օրվա սիրողական թիմը հաղթեց ազգային սիրողական Նիդերլանդների առաջնությունը։


== Պարգևներ ==
Հոֆդկալսե
չեմպիոններ էին 1968 թվականին
ԿՆՎԲ Դիստրիկտի գավաթ
հաղթողներ էին 1992 թվականին


== Ծանոթագրություններ ==


== Արտաքին հղումներ ==
ՌԿՍՎ ԴԿԳ
Ֆեդոն Գիզիկիս

Ֆեդոն Գիզիկիս (հուն․՝ Φαίδων Γκιζίκης, հունիսի 16, 1917(1917-06-16), Վոլոս, Մագնեսիա, Թեսալիա, Հունաստան - հուլիսի 26, 1999(1999-07-26), Աթենք, Հունաստան), հույն ռազմական և պետական գործիչ,1967-1974 թվականներին «Սև գնդապետների» խունտայի անդամ, Հունաստանի նախագահը 1973-1974 թվականներին։


== Կենսագրություն ==
1939 թվականին Գիզիկիսն ավարտել է հունական ռազմական ակադեմիան։ 1940 թվականին Ալբանիայի ճակատում մարտնչել է իտալացիների հետ։ Մասնակցել է 1946-1949 թվականների Հունական քաղաքացիական պատերազմին՝ կառավարության կողմից։ 1968 թվականին գնդապետ Գիզիկիսը եղել է Աթենքի ռազմական կառավարիչ։ 1971 թվականին Գիզիկիսը բարձր պաշտոն է զբաղեցրել Հունաստանի ցամաքային զորքերում։ 1973 թվականին նշանակվել է 1-ին հունական բանակի հրամանատար։
1973 թվականի նոյեմբերին Գեորգիոս Պապադոպուլոսին իշխանությունից հեռացնելուց հետո հունտայի նոր ղեկավար Դիմիտրիոս Իոաննիդիսը՝ Գիզիկիսի ընկերն ու նրա հայրենակիցը (Էպիրից), նրան նշանակել Է Հունաստանի նոր նախագահ։ 1974 թվականին Կիպրոսում հեղաշրջման տապալումից հետո քաղաքական ճգնաժամի ժամանակ Գիզիկիսը հանդիպել է հույն առաջատար քաղաքական գործիչների հետ, որից հետո որոշում է կայացրել իշխանությունից հեռացնել Իոաննիդիսին և նոր վարչապետ նշանակել Կարամանլիսին դրանից մի քանի ամիս անց Գիզիկիսը հրաժարական տվեց (նոր նախագահ դարձավ Միխայիլ Ստասինոպուլոսը)։
Ապրել է մենակ, մահացել է գրեթե աղքատության մեջ։


== Ծանոթագրություններ ==


== Արտաքին հղումներ ==
Richard Clogg։ «Obituary: General Phaedon Gizikis» (անգլերեն)։ The Independent։ Արխիվացված է օրիգինալից 2012-02-14-ին  
Harris M. Lentz Heads of States and Governments. — McFarland, 1994. — С. 322. — ISBN 0899509266
Գևորգ Սանամյան

Գևորգ Մինասի Սանամյան (մարտի 23, 1904(1904-03-23), Բաքու, Ռուսական կայսրություն - հուլիսի 19, 1976(1976-07-19), Երևան, Հայկական ԽՍՀ, ԽՍՀՄ), հայ խորհրդային կինոօպերատոր։ Ղրիմյան ռազմաճակատի «Սոյուզկինոխրոնիկայի» թղթակցական խմբի ղեկավար։ ՀԽՍՀ արվեստի վաստակավոր գործիչ (1963 թ.)։ ՍՄԿԿ անդամ 1946 թ.-ից։ Հայրենական մեծ պատերազմի մասնակից։


== Գործունեություն ==
Կինոյում սկսել է աշխատել 1929 թվականից։ 1934 թվականին ավարտել է կինեմատոգրաֆիայի ինստիտուտի (Մոսկվա) օպերատորական ֆակուլտետը։ 1933-1936 թթ. եղել է «Սոյուզ-կինոխրոնիկա»-ի միջինասիական հանգրվանի օպերատոր (նկարահանել է «Միջինասիական սպարտակիադա», «Սովետական Կիրգիզիայի 15 տարին» և այլ կինոնկարներ)։ 1936 թ.-ից աշխատել է «Հայֆիլմ» կինոստուդիայում։ Նկարահանել է մի շարք վավերագրական կինոնկարներ, լավագույններից են՝ «Հայաստանի պղինձը» (1937 թ.), «Հայաստանի շինանյութերը» (1947 թ., Իվան Դիլդարյանի և Ժ․ Վարդանյանի հետ), «Խաղողագործությունը Հայաստանում» (1952 թ., Գարուշ Բեկնազարյանի հետ), «Ստեփան Շահումյան» (1964 թ.), «Յոթ երգ Հայաստանի մասին» (1968 թ.), «Հովհաննես Թումանյան» (1969 թ.), ինչպես և «Կրակը անտառում» (1941 թ.) գեղարվեստական ֆիլմը։ 1942-1944 թթ. ռազմաճակատային կինոխմբի հետ Սանամյանի նկարահանած կադրերը օգտագործվել են «Մեծ հայրենականը» ֆիլմում։
Մելիքան (Խուլփի գավառ)

Անվան այլ կիրառումների համար տե՛ս՝ Մելիքան (այլ կիրառումներ)Մելիքան, գյուղ Արևմտյան Հայաստանում, Բիթլիսի վիլայեթի Խուլփի գավառակում։ Գտնվում էր Հավետիկի շրջանում և հանդիսանում էր վերջինիս կենտրոնը։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ալբուս

Ալբուս, գյուղ Արևմտյան Հայաստանում, Էրզրումի վիլայեթի Երզնկայի գավառում։
Ալբուսը լատինական անվանում է և նշանակում է սպիտակ։
XX դարի սկզբին թուրքաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(3633) Միրա

(3633) Միրա (անգլ.՝ Mira), աստերոիդ աստերոիդների հիմնական գոտում։ Հայտնաբերվել է 1980 թվականի մարտի 13-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,311699 ա. մ., առավելագույնը մոտենում է 2,0759 ա. մ. հեռավորության վրա և հեռանում 2,5475 ա. մ.։ Արեգակի շուրջ մեկ ամբողջական պտույտ է կատարում 1283,79 երկրային օրվա ընթացքում, իր ուղեծրով շարժվելով միջինում 0,280419 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3633) Միրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)